ፈረንሳይ ከህብረቱ አባል ሀገርነት ልትወጣ እንደምትችል ኢማኑኤል ማክሮን አስጠነቀቁ
ለፈረንሳይ ፕሬዝዳንታዊ ምርጫ በመፎካከር ላይ የሚገኙት ኢማኑኤል ማርኮን የአውሮፓ ህብረት አሠራሩ ላይ ማሻሻያ ካላደረገ የፈረንሳይ ፕሬዝዳንታዊ ምርጫን ካሸነፉ ፈረንሳይ ከህብረቱ አባልነት ልትወጣ እንደምትችል አስጠነቀቁ ፡፡አሁን ላይ በአውሮፓ ህብረት የአሠራር ብልሹነት ከመኖሩ የተነሳ ከህብረቱ ለመነጠል የሚፈልጉ ሀገራት ቁጥር  ቀስ በቀስ  እያደገ  መምጣቱ ይነገራል ፡፡ እንግሊዝ ባለፈው የፈረንጆች ዓመት ባካሄደችው የህዝብ ድመፀ ውሳኔ ከህብረቱ ለመነጠል በአብላጫ ድምፅ መወሰኗ ይታወሳል፡፡አሁን ደግሞ የፈረንሳይን ፕሬዝዳንታዊ  ምርጫን እየመሩ ያሉት ኢማኑኤል ማርኮን የአውሮፓ ህብረት በአሠራሩ ላይ ማሻሻያ ካላደረግ ሀገራቸው ከህብረቱ የመነጠል ዕጣ ፋንታ እንደሚኖራት ነው በተለይ ከቢቢሲ ጋር ባደረጉት ቆይታ የገለፁት፡፡ስለ አውሮፓ ህብረት አቀንቃኝ እንደሆኑ በምርጫ ዘመቻቸው ወቅት የተደመጡት ማርኮን ይህ ሃሳብ ከሳቸው መምጣቱ የአውሮፓ ህብረት ምን ያህል የአሠራር ብልሹነት እንዳለበትና በርካቶች ከህብረቱ ጋር ለመቆየት ያላቸው እምነት የተሸረሸረ መሆኑን ያሳያል ነው የተባለው፡፡በዘንድሮው የፈረንሳይ ፕሬዝዳንታዊ ምርጫ ማርኮን ከተቀናቃኛቸው ማሪን ሊፒን ጋር በመፎካከር ላይ ይገኛሉ፡፡በተለይ ተቀናቃኟ ማረን ሊፒን ፀረ-አውሮፓ ህብረት አቋም በማራመድ ላይ ናቸው፡፡ እንደውም እሳቸው እንዳሉት አሁን በፈረንሳይ እየተካሄደ ያለውን ምርጫ ካሸነፉ ፈረንሳይ በቀጥታ ከአውሮፓ ህብረት ለመነጠል እንድትችል እንደ እንግሊዝ ሁሉ ድምፀ ውሳኔ እንደሚያካሄዱ ቃል ገብተዋል፡፡ለፒን የምርጡኝ ቅስቀሳ እያደረጉ ባሉባቸው የፈረንሳይ ገጠራማና በቀደምት የኢንዱስትሪ ሥፍራዎች አካባቢ ከአውሮፓ ህብረት የመነጠል ዕቅዳቸውን በሚደግፉ አካላት ድጋፍ እንደተቸራቸው ነው የተነገረው፡፡ ደጋፊዎቹ ደግሞ በአውሮፓ ህብረት የተካተቱ ድንበሮች እንደሚመለሱላቸው ቃል ተገብቶላቸዋል፡፡ማርኮን በበኩላቸው የአውሮፓ ህብረትን እደግፋለሁ፤ የአውሮፓን ዓላማዎችንና ፖሊሲዎችንም እንዲሁ በምርጫ ዘመቻዬም ወቅት ይህንኑ ሓሳብ አንጸባርቂያለሁ፡፡ ምክንያቱም በእኔ ዕምነት የአውሮፓ ህብረት አባል በመሆናችን ለህዝባችንና በሉዓላዊነት ዘመን ተጠቃሚነታችን የጎላ እንደሚሆን ስለማምን ነው ብለዋል ማርኮን ፡፡ነገር ግን አሁን ህዝባችንን የምናዳምጥበት ወቅት ነው፤ በአውሮፓ ህብረት የአሠራር ችግር የተሳላቹ ህዝቦቻችንም ቁጥር አድጓል፡፡ ስለሆነም የአውሮፓ ህብረት ላይ ያለን መሰላቸት በዚህ መልኩ የሚቀጥል አይሆንም ብለዋል ማርኮን ፡፡እኔ ከዚህ ምርጫ በኋላ የአውሮፓ ህብረት በጥልቀት በሚሻሻልበትና ፈረንሳይም በአውሮፓ ህብረት በኩል ያላትን ፕሮጀክት ማጤን እፈልጋለሁ ሲሉ ተደምጠዋል፡፡በተጨማሪም ማርኮን  አሁን የአውሮፓ ህብረት ያለበትን ችግር ይዞ እንዲቀጥል የምንፈቅድ ከሆነ ህዝባችንን እንደመክዳት ይቆጠራል ብለዋል፡፡አሁን በእሳቸው አባባል በቀጣይ እንደ ብሪ ኤግዚት ሁሉ ፈረንሳይም ፍሪ ኤግዚት ወይንም ፈረንሳይ ከህብረቱ ጋር የሚኖራት ቆይታ ያበቃለታል ማለት ነው፡፡( ምንጭ ቢቢሲ)